Α.Γ.Σ. Νέας Περάμου

Ο Αθλητικός Γυμναστικός Σύλλογος Νέας Περάμου είναι αθλητικό σωματείο με έδρα τη Νέα Πέραμο Αττικής. Επίσημο έτος ίδρυσης του συλλόγου είναι το 1939, έχει χρώματα το κίτρινο και το μαύρο και έμβλημα τον δικέφαλο αετό. Διαθέτει τμήμα ποδοσφαίρου,ΚΑΤΑΣΤΑΣΗ ΑΘΛΗΤΙΚΩΝ ΣΥΛΛΟΓΩΝ ΔΗΜΟΥ ΜΕΓΑΡΕΩΝ 2018 ενώ στο παρελθόν διατηρούσε και τμήμα καλαθοσφαίρισης.

 Ιστορία 
 Τμήμα ποδοσφαίρου 
Ο Α.Γ.Σ. Νέας Περάμου το 1977 αναγνωρίστηκε επίσημα από την Ε.Π.Ο. με Αριθμό Μητρώου Ε.Π.Ο. 2367 και εντάχθηκε στη δύναμη της Ε.Π.Σ. Πειραιά, ξεκινώντας την επίσημη αγωνιστική του δράση την περίοδο 1977-78.εφ. Αθλητική Ηχώ, 26 Φεβρουαρίου 1978, σ.2 Ξεκίνησε την πορεία του από το πρωτάθλημα της Γ΄ Κατηγορίας της Ε.Π.Σ. Πειραιά και στην κορυφαία κατηγορία της Ε.Π.Σ. Πειραιά αγωνίστηκε τις χρονιές 1988-89, 1989-90, 1991-92, 1997-98, 1998-99 και 1999-00. Το 2003 ιδρύθηκε η Ε.Π.Σ. Δυτικής Αττικής με τον Α.Γ.Σ. Νέας Περάμου να αποτελεί ένα από τα πρωταρχικά της μέλη και από την περίοδο 2003-04, αγωνίζεται στις διοργανώσεις της.

Την αγωνιστική περίοδο 2005-06 ο Α.Γ.Σ. Νέας Περάμου κατέκτησε το πρωτάθλημα Ε.Π.Σ. Δυτικής Αττικής και κέρδισε την άνοδο στην Δ' Εθνική κατηγορία, για πρώτη φορά στην ιστορία του. Την περίοδο 2006-07 αγωνίστηκε για πρώτη φορά στο πρωτάθλημα της Δ' Εθνικής, όπου τερμάτισε στην τελευταία θέση σε σύνολο 20 ομάδων του 7ου ομίλου και υποβιβάστηκε. Από την αγωνιστική περίοδο 2007-08 μέχρι και σήμερα, αγωνίζεται στο πρωτάθλημα της Ε.Π.Σ. Δυτικής Αττικής. Το 2015 κατέκτησε για πρώτη φορά το κύπελλο Ε.Π.Σ. Δυτικής Αττικής, επικρατώντας στον τελικό με 3-0 της ομάδας του Ασπροπύργου.

 Τμήμα καλαθοσφαίρισης 
Το 1991 και έπειτα από την πρωτοβουλία του ταμία του συλλόγου, Κωνσταντίνου Κατάξενου ιδρύθηκε το τμήμα καλαθοσφαίρισης του Α.Γ.Σ. Νέας Περάμου. Συμμετείχε στα πρωταθλήματα της Ε.Σ.ΚΑ. Νότιας Αττικής μέχρι και το 1996, όποτε και αποσπάστηκε το σύλλογο και μετονομάστηκε σε Αθλητικός Σύλλογος Καλαθοσφαίρισης Νέας Περάμου.Ιστορία Ένωσης Νέας Περάμου-Μεγάρων, επίσημη ιστοσελίδα συλλόγου

Το 2010 ο Α.Σ.Κ. Νέας Περάμου συγχωνεύτηκε με τον Φιλαθλητικό Μεγάρων και δημιούργησαν την Ένωση Νέας Περάμου-Μεγάρων.Επίσημη ιστοσελίδα συλλόγου

 Παραπομπές 

 Δείτε επίσης 
 Κατάλογος ποδοσφαιρικών σωματείων Ε.Π.Σ. Δυτικής Αττικής

 Εξωτερικοί σύνδεσμοι 
 Ο Α.Γ.Σ. Νέας Περάμου στην Ε.Π.Σ. Δυτικής Αττικής

Κατηγορία:Αθλητικοί σύλλογοι Αττικής
Κατηγορία:Ιδρύσεις αθλητικών συλλόγων το 1939
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1939